
Pirtûka 
Ewropiyek di 
welatên Kur- 
dan de”, bi zi- 
manê Îngilîzî 
hate çap û be- 
lavkirin 


Di salroja 
biryara cîhada 
Xomêynî de, 
rêûresmek bi rê 
ve çû 


LOVE AGAINST 
ALL REASON 


Agire 25 e Gelaweje we bibe tireja Rasane 




R ji 72.mîn salvegera avakirina PDKÎ hate girtin. 


Cejna 25'ê Gelawêjê 72.mîn salvegera avakirina PDKÎ di binkeya Deftera Siyasî ya PDKÎ de bi rê ve çû. 

Roja Sêşemiyê 24'ê Gelawêjê, wate rojekê pêştir, bona rêzgirtina ji vê roja dîrokî, rêûresmeke bicoş bi beşdariya endamên rêberatiyê, kadr, pêşmerge û malbatên wam bi rê ve çû. Ew rêûresm bi 
sirûda neteweyî ya Ey Reqîb û ragirtina bîstekê bêdengî bo rêzgirtina ji riha pak ya şehîdên riya rizgariya Kurdistanê dest pê kir. 

Piştre Kerîm Perwîzî endamê Deftera Siyasî ya PDKÎ bi boneya yad û bîra 72.mîn salvegera avakirina PDKÎ çend gotin pêşkêş kirin. Naveroka vê merasimê pêk hatibû ji xwendina peyama 
hevpar ya yekîtiyên Jinan, Xwendekaran, û Lawan, û çend helbest û sirûdên pêwendîdar bi vê roja dîrokî. 

Ji aliyekî din ve di gelelk ji welatên Ewropayî de jî, endam û alîgirên PDKÎ ber bi pêşwaziya ji vê roja dîrokî ve çûn, û bi lidarxistina semînar û merasiman ew roj bi bîr anîn, ku tê de Hizba 
Demokrat a Kurdistanê hate avakirin. 


Li piraniya gund û bajarên Kurdistanê de jî endam û alîgirên PDKÎ ber bi pêşwaziya ji hizba xwe, Hizba Qazî, Qasimlo û Şerefkendî ve çûn, û bi belavkirina wêne û tiraktên girêdayî vê roja 
dîrokî, û bi nivîsandina diruşman rêz ji vê rojê girtin, û serbarê rewşa tund ya ewlehiyê, û tejîkirina Kurdistanê ji caş û kirêgirtiyan, lê endam û alîgirên PDKÎ selimandin ku tu hêzek nikare bi 
zora çek û sîlahan, wan pêngavekê jî ji bîr û baweriyên wan paşve vegerîne. 


Ew çalakiyên berfireh ên endam û alîgirên PDKÎ tenê di Kurdistanê de nebûn, belkû li bajarê Tehranê jî, çavên her kesî bi wêne û tiraktên pêwenîdar bi 25'ê Gelawêjê rohntir bû. Ew kar û 
çalakiya qehremanane, zêdetir ji caran tirs û xof xiste nava dilê kirêgirtiyên rejîmê de, û baştirîn hişdarî bû bi wan, ku Kurdistan tu carî neketiye û nakeve, û heya gihgîştina bi armancên hemû 
şehîdan, xebat wê berdewam bike. 

N: Kerîm Perwîzî 


D i Kurdistana Başûr de pêngava 
siyasî di asta herî serve de hatiye 
hilgirtin da ku referandom di dawiya 
meha îlonê de, wate yekem hefteya 
Payîza sala 1396'an de bi rê ve bibin, 
û merema wan jî ji vê referandomê 
pirsyarkirina li xelkê ye derheq ser- 
bixweyiyê. 

Ew pêngava siyasî di Kurdistana 
Rojhilat de, bi dilê xelkê Rojhilata 
kurdistanê bû, û pêşwazî jê kirin, û 
xelk dilxweş e bi vê ku di beşeke 
Kurdistanê de neteweya Kurd nêzî 
serbixweyiyê dibe. Ew dilxweşî tenê 
di asta hizb û aliyên siyasî de nine, û 
xelkê asayî zêdetir di vê derheqê de 
kêfxweş in. 

Lê hevdem digel vê dilxweşiyê, dile- 
kutkêyek jî di nava xelkê Rojhilata 
Kurdistanê de heye, ku gelo piştî 
serbixweyiya Başûra Kurdistanê, wê 
xebata Kurdistana Rojhilata bikeve 
çi qonaxekê de?. 

Ew nîgeraniya zêdetir ji vê yekê 
ve çavkanî digre ku piştî deskevtên 
Kurd li Başûr, di du qonaxên cuda 
de, xebata Kurd li Rojhilat ber bi 
lawaziyê ve çû, û rejîma zal li Teh- 
ranê, bi pîlandarêtin karî ku derbeke 
giran li xebata Kurd li Kurdistana 
Rojhilat bide. 

Di vê biyavê de, du boçûn hatin 
gorê. Yan di rastî de du cur xwendin 
bo siyaset û stratejiya li Kurdistanê, 
bi taybetî di du beşên Başûr û Rojhi- 
lat têne kirin. 

Boçûna yekem ew e ku di her 
pêşveçûneke xebat û piroseya siyasî 
li Kurdistana Başûr de, herçend di 
asta hizr û îradeya neteweyî de bi 
qazancê Kurdistaniyan bi giştî ye, lê 
li ber lawaziya Kurdistana Başûr di 
hember dewleta Tehranê de (Her kes 
di Tehranê de li ser kar be), Kurd- 
istana Başûr neçar dibe îmtiyaz û 
poanan bide hikûmeta Tehranê, li ser 
hisaba xebata Rojhilat. 

Li gora vê boçûnê, berjewendiya 
Kurdistana Başûr û Rojhilat dikevin 
nav du bereyên cuda de, ku dabîn 


PDKÎ serdana PDK'ê li navçeya Koyê kir 


H eyeteke Partiya 

Demokrat a Kurd- 
istana îranê, serdana 
lêjneya Partiya Demokrat 
a Kurdistanê, li bajarê 
Koyê kir. 



Heyeteke Partiya De- 
mokrat a Kurdistana îranê, 
16"ê Tebaxa 2017'an, 
bi serperestiya “Têymûr 
Mistefayî” endamê Deftera 
Siyasî a Partiya Demokrat 
a îranê serdana taya Partiya 
Demokrat a Kurdistanê, li 
bajarê Koyê kir, û ji aliyê 
heyeteke Partiya Demokrat 
a Kurdistanê ve, bi ser- 
perestiya “Şêx Kerîm” 
berpirsê taya vê Partiyê li 
Koyê ve, pêşwazî jê hate kirin. 


Têymûr Mistefayî, bi nûnerayetiya Partiya Demokrat a Kurdistana îranê, 7rmîn salvegera avakirina Partiya Demokrat a 
Kurdistan li wan pîroz kir, û hêvî kir ku hertim serkevitî bin. 

Li hember de “Şêx Kerîm” tevî spasî û wefadariya Partiya Demokrat a Kurdistana îranê, pîrozbahiya 72'emîn salvegera 
avakirina Partiya Demokrat a Kurdistana îranê kir, û her di vê civînê de li ser bihêzkirina pêwendiyên navbera herdu aliyan 
de tekez kir. 



bûna yek ji wan, di kurtheyam û navgînheyam de, di zirara yê din de ye. Di vê mînakê de her çi piroseya siyasî li Kurdistana 
Başûr nêzî serbixweyiyê dibe, dijayetiya berjewendiyan digel Rojhilat jî tundtir dibe, û xebata Rojhilat ber bi aliyê beranê 


qurbaniyê ve tê paldan 

Di xwendineke din û lênihêrîneke din de, berjewendiya beşên Kurdistanê û di vê wêneyê de Başûr û Rojhilat li dijî hev nînin, 
belkû tewawker û kûrahiya stratejî û palpiştiya berjewendiya yektir in. Li gora vê xwendinê, di her pêşveçûneke xebata beşeke 
Kurdistanê de, ne tenê pêwîst nake xebata beşeke din bê lawazkirin, belkû kûrtirbûna xebata vê beşa din dikare alîkar be bo 
aliyê din. 

PDKÎ serdana PDK'ê li navçeya Koyê kir 


K urdistanmedia: PDK rol û pêgeha 

PDKÎ, li Rojhelata Kurdistanê bilind 
nirxand. 


Roja Çarşemiyê 25 'ê Gelawêja 1396'an ya 
Rojî, şandeke PDKÎ, bi serpereştiya “Mi- 
hemedsalih Qadirî “ Endamê komîteya 
Navendî û berpirsê Deftera Nûneratiya PDKÎ 
li Hewlêrê, bi hinceta 71 ’ emin salvegera ava- 
kirina PDK'ê, serdana Mekteba Pêwendiyên 
Kurdistanî û Nîştîmanî yên PDK' ê, li Hewlêrê 
kirin, ku ji aliyê Dr. Kemal Kerkûkî endamê 
Mekteba Siyasî û kekê Elî Husên berpirsê 
mekteba Pêwendiyên PDK ve bi germî hatin 
pêşwazîkirin. 



Nûnerê PDKÎ, tevî pîrozbahiya wê boneyê, li 
PDK'ê hêviya serkevtina wan di pêxema bici- 
hgehandina armancên neteweyî û nîştîmaniyên 
xelkê kurdistanê, di vê gav û dema girîng de, 
bo wan bi hêvî xwast, û tevî bilindnirxandina 
rola dîrokî û pêşengane ya her yek ji PDKÎ di 
Rojhelata Kurdistanê û PDK'ê di Başûra Kurd- 
istanê de, wek qutabxaneya hizra neteweyî li 

xebata rizgarîxwaziya nîştîmanî de, û pêwendî û havkariya di navbera wan du partane de, bo pêşeroja xelkê kurdistanê bi girîng zanî. 

Aliyên PDK'ê, tevî dilxwaşiya xwe ji vê serdana şanda PDKÎ, bi boneya 25'ê Gelawêjê 72’ emîn salvegera avakirina PDKÎ, pîrozbahî li şanda PDKÎ kirin, û pêda- 
girbûnabûna xwe li ser biryara encamdana rêfrandomê, bo serxwebûna Kurdistanê, wek mafeke rewa ya gelê Kurd û hemû pêkhateyên rûniştvanên Kurdistanê dane 
nîşandan. 


Peyama pîrozbahiyê a YZAKÎ'yê bi boneya 25'ê 


Y 

ektiya 

Zanayên 

Olî yên 

Kurd- 

istana 

îranê, bi 

boneya 

72'emîn 

salroja 

avakiri- 

na Par- 

tiya De- 

mokrat 


Kurdistana îranê, tevî nûkirina piştevaniya xwe ji 
Partiya cemawerî a gelê Kurd, Partiya Demokrat a 
Kurdistana îranê, vê rojê ji we pîroz dikin û hêvî 
dikin ku rêya şehîdên nemir weke Qazî û Qasimlo û 
Şerefkendî û hemû şehîdên Kurdistanê, heta bicîha- 
tina daxwaz û armancên we her berdewam bin. 

Ji xudayê azadiyê, em hêvî dikin ku hûn di vê rê de 
sekevitî bin. 

Serkevtin bo tevgera rizgazîxwaz a gelê Kurd. 

Birûxe desthilata zalim û cehl û xurafat a Wilayeta 
Feqîh a îranê. 

Yekîtiya zanayên Olî yên Kurdsitasna îranê. 
16'ê Tebaxa 2017'an 


a Kurd- 

istana îranê, peyama pîrozbahiyê 
belav kiriye. 

Deqa peyamê bi vî awayî ye: 
Pîrozbahiya YZKA bi boneya 25'ê 
Gelawêjê: 

Bi navê xudayê azadiyê 

Rêzdar û birêveberên Partiya De- 
mokrat a Kurdsitana îranê, Kadr û 
pêşmergên qehreman, malbatên serbil- 
ind yên şehîdan û girtiyîn xweragir! 

Bi boneya 25'ê Gelawêjê salvegera 
avakirina Partiya Demokrat a Kurdis- 
tana îranê, Yektiya Zanayên Olî yên 



Li Tehran û Kurdistanê rêz ji 25'ê 
Gelawêjê hate girtin 


X elkê têkoşer 
ê Kurdistanê 
bi boneta 72.mîn 
salvegera avaki- 
rina PDKÎ li gund û 
bajarên Kurdistanê 
çalakiya teblîxî bi rê 
ve birin. 

Li gora nûçeya 
ku gihaye 
malpera Kurd- 
istanmedia: 
Qehremanên 
Demokrat bi 
boneta 72.mîn 
salvegera avakirina 
PDKÎ li gundê Mêraw 
çalakiya teblîxî bi rê ve 
birin. 

Têkoşerên Demokrat 
li bajarê Urmiyê bi 
boneta 72.mîn sal- 
vegera avakirina 
PDKÎ li çiyayê Maral 
Daxê hilkevtî li gundê 
Delo û Dizeya Dolê 
çalakiya berfireh ya 
teblîxî encam dan, û li 
çiyayê Aşûş hilkevtî di 


navbera Dizêya Dolê û gundê Nanasê 
agirê 25'ê Gelawêjê bi rê ve birin. 

Herwis ali ser bilindahiyên navçeya 
Mergewer û quntara çiyayê Dalan- 
per û Sergera Mame Şêx li gundê 
Sûledûkelê, agirê 25'ê Gelawêjê pê 
xistin. Li bajarê Tehranê jî, bi boneta 
72.mîn salvegera avakirina PDKÎ li 
gellek ciyên naskirî û girîng çala- 
kiya teblîxî bi rê ve birin.Li bajarê 
Sinê jî li gellek ciyan de, agirê 25'ê 
Gelawêjê hil kirin. 

Xortên demokrat bi boneta 72.mîn 
salvegera avakirina PDKÎ li ser 
çiyayê Hersîn jî agirê 25'ê Gelawêjê 
hil kirin. 

Li gundê Şiyan jî li çiyayên wekî 
Hêlal Dal, û Helec agir hil kirin. Li 
derdora Şinoyê jî, li Qezen Awê, 
Pûşawê, Nerzîwê, û Qurûşawê çala- 
kiya teblîxî hatiye encamdan. 

Bi boneta 72.mîn salvegera avakirina 
PDKÎ li bajarê Bokanê jî, li cihên 
wekî Ehmed Kor û gundê Alîkend jî, 
çalakiya teblîxî encam dan, ku ew yek 
digel pêşwaziya xelkê bebrirû bûye. 

Şehîd Ye'iqûb Muradî 


Y eqûnb Muradî, kurê Ehmed li sala 1363'an li gundê Tepebor ya ser bi devera 
Hevşarê di malbatek hejar de ji dayîk bibû. 

Şehîd Ye'iqûb bi sedema hejarî û destkurtiya malbata xwe û xirabiya warê jiyan û bijîvê, 
tenê qonaxa destpêkî ya xwendinê qedandiye, û nekariye zêdetir xwendina xwe bi- 
domîne. 

Şehîd YeTqûb bi hestkirin bi bindestî û çilmisandina neteweya xwe, hesta welatparêziyê 
han dide ku bibe bi pêşmerge. YeTqûb li buhara sala 138Ean de tevlî refên pêşmergeyên 
Hizba Demokrat a Kurdistana îranê bûye û her di wê salê de li dewreya 141 ya destpêkî 
ya pêşmerge de beşdar dibe û dewreya xwe bi serkevtiyane bidawî dike. Piştî bidawîha- 
tina dewreyê wekî pêşmergeyekî şehreza di karûbarên fenî de, li Komîsyona Malî de 
hatibû rêxistinkirin. Şehîd Ye'iqûb li midehê 15 sal karkirinê de, du caran bi bi awayê 
nivîskî û çend caran jî bi metodên cur bi cur hatiye xelatkirin. Di wê midehê de çendîn 
erkên mezin li Komîsyona Malî- Xedematî de li stû bûne ku li hemûyan de serkevtî 
bûye, û sala 1392'an bi sedema jêhatî û lêzanînê ve, pileya kadroyê fenî li Komîsyona 
Malî- Xedematî de pê hatibû dayîn. 

Şehîd Ye'iqûb Muradî li Hawîna sala 1395'an li pêvajoya xebata nû ya partiya xwe de 
"Rasan" du caran bi pêşmergeyên Navenda 2 ya Kurdistanê re li me'imûriyetek hêza 
pêşmerge di dewerê de beşdarî dike, û rolek baş û erênî tê de lîstiye. 

Di berwara 14'ê Gelawêja îsal de hevrê ligel hejmarek ji pêşmergeyan ku ji bo 
me'imûriyetek hizbê çûbûne dewera Pîranşehrê, mixabin di wê me'imûriyetê de li cihek 
bi navê "Serê Hewarî Şêxe" ketin boseya hêzên dujmin û hevrê ligel pêşmergeyekî din 
bi navê Hêmin Mewlannijad bi destê dujmin şehîd ketin. 



Şehîd Hêmin Mewlannijad 


H êmin Mewlannijad kurê Usman, sala 1373'an li bajarê Mehabadê ji dayîk bûye. 

Xwendina destpêkî, navendî û paşnavendî li bajarê Mehabadê de qedandiye, piştre 
wekî xwendekar li beşa mê'imarî li zanîngeha Azad ya bajarê Mehabadê de xwendina 
xwe domandiye. 

Ji ber wê ku bavê Hêmin endamê Hizba Demokrat bûye û li ser Hizba Demokrat jî du 
salan di girtîgehên rejîmê de bûye, bi neçarî jiyana Rojhilatê Kurdistanê diterikînin û 
di sala 1393'an de, li bajarokê Qeladizê de akincî dibin. Hêmin sala 1394'an tevlî refên 
pêşmergeyên Hizba Demokrat bûye û beşdarê dewreya 216 ya destpêkî ya pêşmerge 
kiriye, û serkevtiyane bi dawî kiriye. 

Li payîza sala 1394'an de wekî pêşmerge li Hêza Taybet de hat rêxistinkirin, û li midehê 
pêşmergatiya xwe de çendîn erkên wekî ajotvanî, tadarukata Hêza taybet û serpelê 
pêşmergeyên Hêza taybet li stû bûne. Li me'imûriyeta hêza Pêşmergeyên Navenda 2 li 
Havîna sala 1395'an di dewerê de beşdarî kiriye û rolek berbiçav jî hebûye. 

Dawîn me'imûriyeta şehîd Hêmin, havîna sala 1396'an bû ku li berwara 14'ê Gelawêja 
îsal (1396) de hevrê li gel hejmarek ji pêşmergeyan çûne dewera Pîranşehrê û mixabin li 
wê me'imûriyetê de li cihek bi navê "Serê Hewarî Şêxe" hevrê digel Yeqûb Muradî bi 
destê hêzên terorîstî ên rejîmê şehîd ketin. 

Deqa axavtina Kak Kerîm Perwîzî endamê Deftera Siyasî ya 
PDKÎ di rêûresma 72.mîn salvegera avakirina PDKÎ de 



Ev dema we baş. 

Silaveke germ di vê hewayê germ 
de, li we rêzdaran. 

Bi xêr bên bo civîn û rêûresma vê 
carê a me, ku yad û bîra avakirina 
hizba me ya hezkirî ye. Di rojekî 
weha de, em li dewra hev kom 
bûne, ku roja şahî û kêfxweşiyê 
ye. 

Xweşî bi boneya avakirina hizbeke 
weha şoreşger û mezin, ku 72 sal 
e bê rawestiyan, bê koldan berde- 
wam e li ser riya xebata xwe. Di 
25 'ê Gelawêja 72 salan berî niha 
de, PDKÎ tê avakirin. Ew jî li ser 
bingeha teşkîlata “Komeleya J-K”, 
bi vê rêberatiyê ve, bi van kesay- 
etiyan ve, bi van têkoşeran ve, ku 
rêbazeke şoreşgerane ya nû ava 
kirin, û li ser vê bingehê û bi hizra 
bihêz ya Pêşewayê nemir PDKÎ tê 
avakirin. PDKÎ 72 salan berî niha 
di çi rewşekê de tê avakirin. Tenê 
hejmara heft dehikan berî niha, têrê 
nake bona vê ku em bizanin pêştir 
rewş çawa bûye, dema ku bilez em 
awirekê li wê demê didin, ku PDKÎ 
tê de hatiye avakirin, em dibînin 
ku 72 salan berî niha, cîhan wê 
demê taze ji şerê duyem ê cîhanî 
xilas bibû, ew şerê ku faşîzmê dix- 
wast dest bi ser dinyayê de bigre, 
li hemberî wê de jî, li hemberî 
faşîzmê de, azadîxwaziyê û bereya 


azadîxwazan xweragirî kiribû, û 
bereya faşîzmê xistibû qedeman, lê 
ew tenê serûbendê lawaziya leşkerî 
ya faşîzmê bû, faşîzmê dixwast ku 
dest bi ser tewahiya cîhanê de bi- 
gre, û sivikatiyê bi tewahiya netew- 
eyên cîhanê bike, û tenê wê xwîn û 
wê nejadê ku bixwe bi baş dizane, 
bike axa û erbabê cîhanê. 

Di navçeya Rojhilata Navîn de, 
sedan sal bû ku dîktatorî û zor- 
dariyê deshilatdarî dikir. Zordarî û 
serberedayî û binpêkirina keramet 
û mafê hemû mirovan merhema 
kultura sedan salî ya serbereday- 
iyê bû, ku di îranê de jî, li serveyî 
hemû serberedayî û zordariyan 
deshilateke serberedayî hakim bû, 
û di nava xelkê asayî de, di nava 
civakê de kultura eşîretî, kevne- 
perestî û xanxanî û navçegeriyê zal 
bû, û di rewşeke weha de, li asta 
cîhan û navçeyê de, di nava xelkê 
de, hizbeke îroyîn, û modern û 
serdemiyane û li dijî kulturên heyî 
û bi bernameyeke îroyîn tê ava- 
kirin. Di vir de ye ku meznahiya 
PDKÎ û meznahiya wan kesan ku 
ew hizba û ew riya dest pê kirin, bo 
me eşkere dibe, ku PDKÎ dixwaze 
xelkê li dewra bîr û baweriyên xwe 
kom bike, û bingehên civakî û reh 
û rîşeya serhildana PDKÎ ji kuderê 
ve ye, bilez û bi kurtî emê îşarê pê 
bikin. 

Girîngtir ji hemiyan nebûna aza- 
diya mirovan bû di nava civakê de, 
û di nava pergala siyasî û civakî 
de, ku bi ser welatan de zal e, aza- 
diya mirova tu watayeke wê nine. 
Belkû tenê sotemeniyek in ji bo 
xwestek û xerez û kîn û hezkirina 
zordarê zal. 

Pirsa duyem, yan bingeha duyem, 
ku di civakê de hebûye, di sîstema 
welat de hebû, binpêkirina keram- 
eta neteweyan e. Sîstema zordar 
ya wê demê tu mafekê ji netew- 
eyên nav welat re naxwaze. Ew 
tu neteweyekê bi fermî nas nake, 
belkû ew dixwaze neteweyeke 
destçêkirî ku dîroka wê hatiye 
çewtkirin, wekî neteweya îranê bi 
nav bike, ew jî bi helandina hemû 
pênase û karakterên neteweyên 
din. Di wê serdemê de, neteweyeke 
destçêkirî, û memleketên mehrûse 
heya hikûmeta Paşatiyê hebûn, ku 



em dizanin wê demê çi cinayet ha- 
tin kirin, û çawa kerameta netew- 
eyan binpê kir. 

Ji aliyekî din ve bingeheke din ku 
reh û rîşe hebûye di wê serdemê 
de, û dibe sedemek bo serhildana 
hizbeke şoreşger, hewl û siyasetên 
hikûmetê ye bona helandina kulture 
û çewtkirina dîrokê û nasnameya 
neteweyan, û kultura neteweyan 
dihelîne, û wan wekî paremayî 
û berber û tênegihîştî û hov nav 
dibe, bona vê ku neteweya serd- 
est tenê netewe bizane ku hêjayî 
deshilatdariyê be, û ew tenê xwe 
di neteweya serdest de dibînin, û 
wekî qebîle û wekî eşîre neteweyên 
din didin nasîn. Bingeheke din ya 
serhildana partiyeke şoreşger wekî 
PDKÎ nebûna dadperweriya ci- 
vakî ye di nav civakê de, çi eva ku 
sîstema zal dixwaze zal bike, çi eva 
ku di nava civakê de heye, 
nebûna dadperweriya civakî 
ye. Nebûna derfeteke baş e 
bo jiyaneke asûde û mirovî, 
bo beşeke zaf ji civakê, û 
kerb û bêzariyê di hemberî 
jiyanê di civakê de pêk tîne. 

PDKÎ li ser van bingehan 
tê avakirin. Sedemek din 
ya avakirina PDKÎ zalbûna hizra 
eşîretî û navçegeriyê ye. PDKÎ dix- 
waze ku ji xêl û qebîle û navçeyê 
ve derbaz be bo aliyê netewe û 
demokratbûnê. 

Ewên ku me bas kirin, bi kurtî 
hinek ji bingeh û reh û rîşeyên 
PDKÎ ne, ku di nava civakê de reh 
û rîşeya civakê ne, û hewce ye ku 
rêkxistinek, hizbik û organîzasiyo- 
nek pêk bê, û hewl bide bona çare- 
seriya van reh û rîşeyan. Li ser vê 


bingehê ye, ku ronakbîr û têkoşerên 
Kurd li ser destê Pêşewa Qazî 
Mihemed, bi rêbertiya wî, hizbeke 
modern û îroyîn û şoreşger ya De- 
mokrat ava dikin, û bingeh û xîmê 
xwendingeha Demokrat ava dikin. 
Yekem kevirên wê, li ser erdê 
Kurdistanê tê danîn. Vê hizbê gelo 
di dirêjahiya dîroka xwe de, çawa 
siyaset kiriye, çi berhemek hebûye 
bo civakê, û rêbaza ku girtiye pêş, 
çi bûye, û şêwazên karkirina wê 
çawa bûye. Metoda xebatê kîjan 
in, û di pêxema çi de xebat kiriye, 
û çawa xebat kiriye?. Emê niha 
îşareyeke kurt û bilez bikin bi 
hinek ji metodên herî girîng ên 
karkirinê û rêbaza PDKÎ. A herî 
girîng ew e ku vê hizbê bawerî bi 
hêza xelkê heye, û li ser bingeha 
reh û rîşeyên civakî ên nava civaka 
Kurdistanê de tê avakirin. 

Baweriyeke kûr jî bi hêza xelkê 
heye. Baweriya bi hêza xelkê ji sê 
aliyan ve. Yekem, baweriya bi hêza 
xelkê pêk tê ji vê ku PDKÎ girê- 
dayî bi tu aliyekî ve nine, hizbeke 
serbixwe ye, û tenê ji xelkê xwe 
hêzê werdigre. Wate xebatê nake 
bo berjewendiya tu aliyekê din, û 
girêdayî nine bi aliyên din. 

Gellek caran di dîroka PDKÎ de 
xebata PDKÎ girê dane bi biyani- 
yan, û wekî destçêkiriyê Soviyetê 
bi nav kirine, û xebata 1346-47'an 
ya PDKÎ girê dane bi hikûmeta 
wê demê ya îraqê, ew jî li hem- 
berî piştevaniya rejîma paşatiyê ji 
şoreşa Kurd li Başûr. Piştre xebata 
wê ya eşkere jî girê dane bi rejîma 
Be'is û bi rejîma îraqê, û dest- 
pêkirina xebatê bi awayê îroyîn û 
cidîtir bi navê “Rasan”ê û “Rasana 

Rojhilat”, cardin girê dane bi ci- 
hekî din ve. Hemû jî bona çewtek- 
arîkirina xebat û hêvî û armancên 
PDKÎ bûne. 

PDKÎ di nava xewn û xeyalan de 
najî, di nava îdealên destneketî de 
najî, di nava teoriyên nav kitêban 
de najî, belkû bingeha kiryar û 
xebata wê, xebat û daxwaziya 
xelkê ye. PDKÎ li ser van bingehan 
siyaset û stratejiya xwe dadirêje, û 
teorî û îdealeke xeyalî danarêje, ku 
pêwendiya wê bi xelkê Kurdistanê 
ve nebe. 

Baweriya bi hêza xelkê, ji aliyekî 
din ve jî tê vê wateyê ku hêza 
xwe ji xelkê werdigre, û xwe bi 
ser xelkê de nasepîne, û bi hêza 
çek û xwesepandinê kar nake. Di 
cihê xwesepandinê de guh dide 
daxwaziyên dilê xelkê xwe, û di 
pêxema armancên wan de tekoşînê 
dimeşîne. Parametreke din exlaq 
di siyasetê de ye. Gellek caran bo 
peçavtina firtûfêl û vir û derev 
û çewtekariyan dibêjin, siyaset 
bê dê û bav e, siyaset derevkirin 
e. Dibêjin ên ku derevên zêdetir 
bikin, di siyasetê de serkevtîtir in, 
lê PDKÎ baweriya wê bi derevan 
nine, bawerî bi exlaq di siyasetê de 
heye. Exlaq pêk tê ji vê çarçoveyê 
ku lihevkirineke siyasî û civakî li 
ser tê kirin, û ji dîtingeha PDKÎ ve, 
tiştekî pîroz nine ku tu nekarî dest- 
karî bikî, û ji cihekî din ve hatibe 
anîn. Belkû bi lihevkirineke siyasî, 
û bi yasa bi norm çê dibe, û piştî li- 
hevkirinê dibe ew hizb wefadar bin 
bi vê çarçoveya ku dadinên. Exlaq 
di PDKÎ de, tê vê wateyê. 

Gellek caran PDKÎ di vê biyavê de 
nirx dane. Hekî exlaq di siyasetê 
de nebû, ew yek encama wê dibe 
eva ku, aliyekî oportonîst her rojê 
di himbêza aliyekî din de be, yan 
jî gellek bi sanahî ji hevkêşeyan 
tê avêtin. Gellek caran dibêjin 
şoreş nazik dibe, lê naqete, şoreşa 
PDKÎ jî ji ber ku exlaq di siyasetê 
de digel xelkê xwe û digel kadr û 
pêşmerge û endam û alîgirên xwe 
de berçav digre, renge nazik be, 
lê qet naqete. Faktereke din ya 
herî girîng di siyaseta PDKÎ de, 
dûrketin e ji dogmbûnê ve ber bi 
pêşwazîkirina ji afirandinê. 

PDKÎ me bas kir ku ji heft dehikan 
berî niha ve, di qonaxên herî dijwar 
ên dîrokî de, riyeke nû û rêbazeke 
nû girte pêşiya xwe, ku digel nor- 
mên carr ên civakê û navçeyê de 
cuda ye digre pêş, eva bingeh û bîr 
û kiryara PDKÎ ye, û metoda PDKÎ 
ye. Hizbek ku ji dogmbûnê bêzar 
e, qet xwe girê nade bi vê metoda 
ku renge rojekê di berjewendiya 


PDKÎ di nava 
xewn û xeyalan 
de najî, di nava 
teoriyên nav 
kitêban de najî, 
belkû bingeha 
kiryar û xebata 
wê, daxwaziyên 
xelkê Kurdistanê 
ne 


wê de bûbe, û di berjewendiya 
xelkê de bûbe, belkû berdewam 
bîr ji vê dike ku çi tiştek di ber- 
jewendiya xelkê de ye, û afirandin 
yek ji parametrên Demokratbûnê 
ye, ji Pêşewayê nemir ve bigre û li 
serveyî hemiyan Pêşewa û Qa- 
simlo û Şerefkendî, û bi hezaran 
şehîdên din jî, ku di vê riyê de 
çûne, û jiyana xwe gorî kirine. Her 
ji yekem kevirê ku li Mehabadê 
hate danîn ve bigre heya niha, ku 
hewl dan hizbeke îroyî ava bikin, 
ew hizba bû koşk û telareke mezin 
û bixeml. Xwendingeha Demokrat 
xwendingeheke pirr ji şanazî ye, 
ku bi fikr û bawer û bi xwîna bi 
hezaran şehîdan hatiye avakirin. 
Ew xwendingeh bi awayekî takên 
nava civakê perwerde dike, ku 
bibin kesên xwedîbawer û amade 
bin cangorîtiyê bikin, di pêxema 
berjewendiyên bilind de. 

Herwisa wan perwerde dike ku di 
pêxema gihîştina bi girava aram 
de ku heman azadî bo civakê ye, 
civakek ku bigihîje azadiyê û 
hewcehî bi vê neke ku nirxeke 
mezin wekî can jê re bihê dayîn. 
Belku zarok bi azadî ji dayîk dibin, 
û bi kultura neteweyî û azad têne 
perwerdekirin, da ku bi aştî bi- 
jîn, û civak ber bi pêş ve here. Ji 
aliyekî din ve parametreke din di 
karê hizbî de ku gellek girîng e, 
şoreşgerbûn e. Bi vê watayê ku bi 
tu awayî sîstema zal qebûl nake, 
û dixwaze vê pergalê ji nav bibe û 
pergaleke nû bîne rojevê. 

PDKÎ pêk tê ji vê hizba ku rêba- 
zeke şoreşgerane bi dirêjahiya 72 


salan heye, di pêxema berjewendi- 
ya giştî de, di pêxema armancan 
de. 72 salan berî niha PDKÎ Ko- 
mara Kurdistanê ava kir, û gellek 
sembol û nîşan anîna nava kultura 
şoreş û xebatê de, û tenê tekoşerên 
Rojhilata Kurdistanê nebûn ku di 
vê xebatê de beşdar bûn, ji beşên 
din re ronakbîr û têkoşer û efser 
û xebatkar hatine û di Mehabada 
rûgeha Rojhilat de beşdarî tê de 
kirine, û wê demê PDKÎ ew wekî 
xanexwê zanîn, ne mêhvan. Wan jî 
her wisa xebat kirin û xwe mêhvan 
nedizanîn. Niha piştî 72 salan li 
Başûra Kurdistanê, di vê qonaxa 
hestiyar de,ew beşa ji nîştimana 
me dixwaze ku ber bi diyarîkirina 
qedera xwe ve here, û pêngaveke 
dîrokî hilgire. 

PDKÎ di ragehandin û di lêdwan 
û gotinên xwe de piştevaniya 
xwe ji vê beşa Kurdistanê eşker 
kiriye. Di vir de tevî dubarekirina 
piştevaniya PDKÎ ji vê pêngava 
wan, hewce ye ku em tiştekî din 
jî bi bîr bînin, ku ew jî ew e ku 
hekî rejîma îranê gefan li vê beşa 
Kurdistanê dixwe, û rêber û hizb û 
aliyên siyasî jî nîgeran dibin, û ew 
yek û ew nîgeraniya di warê siyasî 
de lojîkane be, lê dibe bizanin ku 
li hemberî gefên wan de eva xelkê 
Rojhilata Kurdistanê, piştevaniya 
wan dikin ji Makû ve heya îlamê. 
Xelk di Rojhilata Kurdistanê 
de, hêvî dikin ku beşeke din ji 
nîştimana wan bibe xwediyê 
dewleta xwe ya serbixwe. 

Xelkê Kurdistana Rojhilat di dema 
Enfalê û di dema koçberbûna mi- 
lyonî selimandin ku eva ew in ku 
malên xwe bi wan re parve kirin, 
û pariyên ser sivka xwe digel wan 
parve kirin, wê demê ku Komara 
Îslamî li dijî federaliyê li Başûra 
Kurdistanê bû, eva xelkê Rojhilata 
nîştiman bûn ku kêfxweşî dikirin, 
û şahî û govend digirtin. Niha jî 
hewce ye ku Xelkê vê beşa Kurd- 
istanê, piştevaniya xelkê Rojhilata 


Kurdistanê ji bîr nekin, û bizanin 
ku neteweya wan li pişta wan e. 

Serbarê vê ku niha Spaha Pasdaran 
digel hemû hêzên din ên terorîstî di 
nava karûbarên navçê de destêw- 
erdanê dike û têkderiyê dike, lê bi 
xwe hêdî-hêdî di nava vê qofiyê de 
diçe xwar, û rewşa wê şepirze û 
aloztir dibe, û hemû aliyek lê didin. 
Di heman demê de jî xebata Kurd 
di Rojhilata Kurdistanê de, bi 
hemû kêmasiyên xwe ve, li ser 
bingeha metodeke nû ji xebatê û bi 
îradeyeke qahîm ve ji bo gihîştina 
bi armancên gel têkoşînê dike. 
Rasana Rojhilat qonaxeke nû ji 
xebatê ye, ku mifahê werdigre ji 
ezmûn û cerbeya 72 salan xebata 
xwe, û niha dixwaze riyeke nû ji 
xebatê bigre pêşiya xwe, ku heman 
pêkvegirêdana xebata çiya û bajar 
e. 

Xebata çiya û bajar pêk tê ji 
baweriya bi hêza xelkê, û bawer- 
mendbûna bi hebûna exlaq di 
siyasetê de, û şoreşgerbûna PDKÎ. 
Di rastî de ew nirxên ku di heyama 
van 72 salan de hatine dan, nahêne 
gotin. Dilekutkê û stresa endamekî 
Rêkxistina Nihênî (nepenî), ku li 
ser dîwarekî Kurdistanê diruşmeke 
şoreşgerane dinivîse, û tiraktan 
belav dike, da ku di vê rewşa tund 
ya emniyetî û leşkerî de, ku caş û 
pasdarên rejîmê bi ser Kurdistanê 
de pêk anîne, bêje û biselimîne ku 
tendûra şoreşê her germ û bitêhn e, 
bi ziman nahê gotin. 

Pêşmergeyek ku di nav çiya û 
dolên Kurdistanê de, bi çendîn 
demjimêran hem xwe ji dijmin 
vedişêre, û hem jî li pey dilopeke 
avê digere, da ku lêvên xwe pê 
ter bike, bi ziman nahê gotin. Ew 
ciwanên welat ku tevlî refên PDKÎ 
dibin û bi salan ji temenê xwe di 
riya PDKÎ de gorî dikin, bi ziman 
nahê gotin. 

Barzanî: “Em derheq 
paşxistina giştpirsiyê guh 
nadin îranê”. 



Ebdulmelik El-mexlafî: 
“Derbekar bi sedema 
piştgiriyên malî û locistîkî 
ên îranê amade nînin aştiyê 


bikin 



Necmedîn Kerîm: “Kerkûk 
dê beşdarî giştpirsiyê bibe”. 



Esed:“ Alîkariyê îran û 
Rûsiyê bûne sedema serkev- 
tinên zêdetir ên hêzên me”. 


Di salroja biryara cîhada Xomêynî de, rêûresmek bi rê ve çû 


D i 38.mîn salvegera derkirina biryara bednav 
a cîhada Xomêynî li dijî gelê Kurd de, di hola 
Pêşewa ya bajarê Hewlêrê de, dezgeha Vekolînên 
Stratejî yekem mîtînga Rojhilata Kurdistanê bi 
beşdariya tewahiya partiyên Rojhilata Kurdistanê 
li jêr navê u 28'ê Gelawêjê roja Xweragiriya xelkê 
Kurdistanê” bi rê ve bir. 


Demjimêr 5'ê êvariya roja 28'ê Gelawêjê 
(19.08.2017)'an, li bajarê Hewlêrê de, bona awrîdanek 
li 38.mîn salroja xweragiriya xelkê Kurdisatanê li 
hemberî fermana cîhada Xomêynî de bo ser Kurdistanê 
rêûresmek li jêr navê “Berxwedan Şikomendî ye” bi rê 
ve çû. 

Destpêka rêûresmê bi sirûda neteweyî ya “Ey Reqîb” 
û ragirtina çend deqeyan bêdengî bona rêzgirtina ji riha 
pak ya şehîdan dest pê kir. 

Piştra peyama Desteya Amadekar ji aliyê Mamend Roje 
ve hate pêşkêşkirin, û piştre di doma merasimê de, 
çendîn peyam ji aliyê kesayetiyên siyasî ên beşdar ve 
hate pêşkêşkirin, ku pêk hatibûn ji: 

1- Peyama Dr. Mehmûd Osman kesayteiyê siyasî 

2- Peyama nûnerê Saziya Xebat a Kurdistana îranê 

3- Peyama Komeleya Zehmetkêşan 

4- Peyama Komeleya Şoreşger a Zehmetkêşên Kurdis- 
tana îranê 

5- Peyama PDKÎ 

6- Peyama Hevalên Pêşîn 

Di vê rêûresmê de heyeteke payebilind a PDKÎ bi 
serperestiya birêz Hesen Şerefî cihgirê sekreterê giştî 
ê PDKÎ beşdarî kir, û gotarek pêşkêş kir. Di vê got- 
arê de rêzdar Şerefî ragehand: Em li vir kom bûne da 
ku awirekê li du bûyeran bidin, yek pîroz, û yek jî ne 
pîroz. Bûyera ne pîroz, ew peyama biyom û fetwaya 
Xomêynî li dijî gelê Kurd di roja 28'ê Gelawêjê de 
bû, ku di encama vê fetwaya Xomênî de êrîşa bejahî û 
esmanî û bêrehmane li ser Kurdistanê dest pê kir . Fer- 
maneke leşkerî bona tunekirina Kurdistanê û neteweya 



Kurd û fetwayeke mezhebî bona bizwandina hesta beşek 
ji hevwelatiyên Şî'e meseb li dijî gelê Kurd, û vê yekê jî 
wisa kir ku Kurd du rê li pêşiyê man, yan serîtewandin 
bo vê gefxwarin û êrîşê, yan jî berxwedan. Di beşeke din 
a axavtina xwe de birêz Şerefî ragehand: Bûyera pîroz 
ew e ku her di vê rojê de, ku biryara nepîroz ya fetwayê 
derkir, gelê Kurd biryara xweragiriyê li hemberî vê êrîşê 
de da, û bi kiryar selimand ku pêvajoya Berxwedana xwe 
ku hebû, bihêztir kir. 

Cihgirê sekreterê giştî ê PDKÎ di doma axavtina xwe 
de bas ji mîratgiriya Xomêynî kir, û ragehand: “Niha jî 
her heman siyaset û êrîşkirin li dijî gelê Kurd dom heye, 
û ji bilî hêza esmanî û bejahî trombêla terorê jî anîne 
rojevê. Lê gelê Kurd her ji wê demê şûnda ku biryara 
xweragiriyê da, bi xwîna xortên xwe, di hemberî dagîr- 
keran de sekinî, û disekine. Herwisa got: Hevdem digel 
berfirehtirkirin û bihêztirkirina êrîşên Komara Îslmaî erk 
e li ser me ku em xebata xwe û berxwedana xwe qurs û 
qahîm bikin, û yek helwesttir û yekpêngavtir bin. Der- 
heq pirsa serbixweyiya Herêma Kurdistanê jî navbirî 
ragehand: Dibe hemû perçeyên Kurdistanê vê pirsê wekî 
berjewendiya bilind bibînin, û piştê bigrin. Herwisa di 
nava rêûresmê de çendîn sirûd û karê hunerî ji aliyê 
hunermendên Kurd wekî Mîra û Neda, Kalê Ateşîn, Na- 
sir Rezazî û girûpeke pêkhatî ji hunermendên Rojavaya 
Kurdistanê û hunermendekî Kurd ê Bakûra Kurdistanê 
ve hatin pêşkêşkirin. 

Ew endma û alîgirên PDKÎ ku 
pariyê ser sivka (sifreya) xwe dixin 
ser dahata şoreşê, û azarê dikêşin, 
bi zimanê nahê baskirin. Hêvî û 
baweriya wan girtiyên siyasî û wan 
têkoşerên Demokrat ku bi destê 
kirêgirtiyên rejîmê hatine dest- 
biserkirin, û xistine nava reşçalên 
rejîmê de, û di bin îşkenceya 
rejîmê de sivikatî bi armancên wan 
û bi xebata wan tê kirin, û di bin 
îşkenceyê de, tenê hêviya wan bi 
azadiyê, domandina xebatê ye, ku 
dilê wan hêsayî dike, û ew nirxên 
ku ew di vê pêxemê de didin, bi 
ziman nahê gotin. 

Ji hemiyê girîngtir ew xwîna ku 


şehîdên riya azadiyê pêşkêş 
dikin, û her dilopek ji xwîna 
wan ku dirêje ser xaka Kurd- 
istanê, dara pirr şax a xebat 
û tekoşînê pê geş dikin, û bi 
xwîna şehîdan dara şoreşa 
nîştiman ber digre, ew xwîn 
û nirxa wê xwînê bi ziman 
nahê gotin. 

Eva ku ew hemû nirx hatine 
dan, û xwendingeha Demokrat 
hatiye xemilandin, bi navê Qazî 
û Qasimlo û Şerefkendî, ew yek 
nirxek in di pêxema şoreşê de, 
ku tenê em dikarin serê xwe di 
hemberî wan nirxan de bite- 
wînin, û bi gotin mirov nikare 
nirxa wan hemû tiştan bide. 
Tenê bi domandina riya wan e 
ku mirov dikare qewl û soza 
domandina riya wan, rêbaza 
wan, û hêviyên wan bi cih bîne. 


Ji vir ve em pîrozbahiyeke dubare 
li we hemû têkoşerên Demokrat 
dikin, ku di van 72 salan de, her 
yek ji we bi metod û bi şêwazekê 
xemek bo vê rêbazê xwarine. Ez 
tevî tewandina serê rêz û hurmetê 
di hemberî hemû têkoşerên De- 
mokrat û bo malbatên girtiyên 
siyasî û bi taybetî bo malbatên 
serbilind ên şehîdên PDKÎ, ji aliyê 
we hemiyan ve peymana wefadari- 
yê digel rêbaza wan nû dikim, û 
em hêvî dikin ku ew bingehên ku 
PDKÎ li ser hatiye avakirin, û ew 
hemû nirxên ku jê re dane, rojekê ji 
rojan em bigihîjin vê girava azadî 
û aştiyê, ku ji vê zêdetir zarokên 
Kurd di pêxema wê de nirxê nedin, 
belkû tevî hemû neteweyên din 
nirxê di pêxema vegeşandina ci- 
vakê de bidin. 

Spas dikim 





















8 


22 - 08-2017 


Agirî 


Siyasî 


Hejmar (308) 




K itêba Ewropiyek li welatê Kurdan de, ku nivîserê wê Xatûn “Nesrîn Qasim- 
lo” ye, ji aliyê xatûn “Sîsî Danîgir” ve bi zimanê Înglîzî, hate wergerandin, 
û çapkirin. 


“Sîsî Danîgr” ku wergerekî Almanî ye,kitêba Ewropiyek di welatê Kurdan de, bi 
zimanê Inglîzî wergerandiye. 


Ev kitêba ji aliyê hevjîna Dr. Qasmlo, xatûn Hêlên ve derbarê tevgera Kurd di Rojhi- 
lata Kurdistanê de, bi zimanê Firansî hatibû nivîsandin, û bi zimanê Îngilîzî hatiye 
wergerandin. 


Sîsî Danîgr derheq kitêba Ewropiyek di welatê Kurdan de, ya ku xatûn Hêlên Qa- 
smlû nivîsiye, ragehand ku: Di vê mehê de, ji bo yekem car, çapa înglîzî a kitêba bi 
navê hezkirinek li hember hemû sebeban hate belavkirin. 


Sîsî Danîger herwiha ragehand ku: Ev kitêba ji aliyê çapxaneya “L. I.V. Verlag” taya 
“Zorîx”ê ve hatiye belavkirin, û di çend beşan de zanyariyên nû hene ku nivîskar weke jineke Rojavayî ku tevlî 
xebata gelê kurd dibe, jê zêde kiriye. 


Danîgr herwiha gotiye ku: Ev kitêba di sala 201Ean de, bi zimanê, Fransî li Parîsê, hatibû belavkirin û piştre bi 
zimanên Kurdî, Tirkî, Almanî û Farsî û niha jî ji bo cara yekem bi zimanê Îngilîzî hatiye belavkirin. 


“Hêlên Kirulîç” naskirî bi “Nesrîn Qasimlo”, temen 82 salî û hevwelatiya Çikislovakiyê ye, û di destpêka dehka 
50T û sedsala 20T de, digel Dr. Ebdulrehman Qasimlo, sekreterê berê yê Partiya Demokrata Kurdistana îranê, 
li bajarê Piragê, bi hev re nasyar bûn, û piştre jiyana hevpar pêk anîn. 










Nivîskarekî kurd ferhengoka bi navê Kurdîk çap û belav kir 

N ivîskarekî 
Kurdê xelkê 
bajarê Şarabad 
a ser bi parêgeha 
Kirmaşanê, fer- 
hengokeke kurdî a 
bi navê “Kurdîka” 
bi sê zimanên 
Kurdî, Farsî û 
Înglîsî çap û belav 
kir. 

Li gora nûçeya 
ku gihîştiye 
nûçegîhaniya Kurd- 
pa, Însîklopîdyaya 
Kurdîka j i aliyê 
nivîskarekî kurd 
yê bi navê Ebas 
Celîliyan naskirî bi 
Ako, xelkê bajarê 
Şabadê, çap û belav 
kiriye. 

Ev însîklopîdya bi sê zimanên Kurdî, Farsî û Înglîzî, di belgeyên A û B de hatiye çap û belavkirin. 

Ferhengoka Kurdîka, pêk hatiye ji zaravayên Kelhorî, Kirmancî, Soranî, Lekî, Lorî, Şebek. 

Ako Celîliyan, di heyameke dirêj û bi awayekî hertimî li ser vê ferhengokê kar kiriye, û encama kar û xabata vî nivîskarê kurd jî bûye sedem ku ev ferhen- 
gok, yek jî ferhengokên herî dewlemen ên di warê peyvan de bê hesibandin. 

Ebas Celîliyan di sala 1972'an li bajarê Şahabad a ser bi parêzgeha Kirmaşanê hatiye dinê, û yek ji wan nivîskaran e ku di wê navçeyê de hewlên zor dane 
ji bo dewlemendkirina ziman û kultura kurdî di parêzgehên îlam û Kiramşanê de. 

“Clifford D. May” : Rewşa kêmaniyên mesebî baştir nebûye 


C lifford D. May karnasê karûbarê îranê û bingehdanerê Navenda Bergirî ji Demokrasiyê, rage- 
handiye ku li gora reftara hikmûmeta îranê û serbarê sozên serkomarê rejîma îranê, di dûredî- 
mena pêşeroja îranê de, tu nîşanek ji guherîn û baştirbûna rewşa kêmaniyên mesebî nahê dîtin. 

Li gora nûçegihaniyan, navbirî ragehand ku eva di îranê de rû dide, azardana kêmaniyên mesebî bi awayê 
herî tund e... reftarên xirap ên kêmaniyên olî di îranê de qet ber bi başbûnê ve neçûne, û tu nermiyek jî ji 
aliyê Rûhanî ve nehatiye dîtin. 

Navbirî derheq egera guherînkariyan di reftara rejîma îranê de, di biyavê serederiya baş digel peyrewên 
kêmaniyên mesebî ragehand, ku gellek zehmet e ku rejîma îranê reftara xwe biguhere. 

Navbirî herwisa Obama jî tawanbar kir, ku wî bi sedema pêşîgirtina siyaseteke nerm li hemberî îranê de, 
rejîma îranê pêdagirtir kir li ser siyasetên xwe ên serkutkerane. 

Roja borî Tilirson Wezîrê Karê Derve ê Amerîkayê rapora salane ya xwe li derheq rewşa azadiyên dînî di 
cîhanê de belav kir, û ragehandibû ku rejîma îranê niha jî kêmaniyên mesebî bi awayên herî tund serkut dike 

Wî di rapora xwe de bas ji vê kiribû, ku di van welatan de, ku rêz ji azadiyên mesebî nahê girtin, tundrewî û binajoxwazî derfeteke zêdetir ji xwe re dibîne, 
bona vê ku reh û rîşeya xwe di nava civakê de dakute. 

Li gora gotina Wezîrê Karê Derve ê Amerîkayê, rejîma îranê rêz ji mafê Behayî û Mesîhiyan û peyrewên olên din nagre, û hevwelatiyên xwe di bin navê 
murtedbûnê de îdam dike. 




Mes 


ûd Kerbasiyan: Sonamiya li peş y 


M es'ûd Kerbasiyan Wezîrê 
pêşniyarkirî ê Rûhanî bo 
Wezareta Aborî û Darayiyê, bas ji 
rewşa xirap ya bêkariyê kiriye, û 
ragehandiye ku di rewşa niha de 
me sonamiya bêkariyê li pêşiya 
xwe heye. 

Wî her di vê derheqê de ragehandiye 
ku dibe sûda bankî bê kêmkirin, 
lê ew yek enfliasiyonê (teweromê, 
helawsanê) li pey xwe tîne, hekî 
xelk pereyê xwe ji bankan derxîne, 
ew pere wê here bazara erz, zêr û 
bazarên din de. 


sala 1395'an de, li ser yek 12.4 bûye, û îran digel 
hebûna nêzî 2.2 milyon bêkaran bebrirû bûye, ew 
amara ku bi baldan bi nifûsa ciwanên dersxwan 
ên welat, di rewşa niha de dikare bibe sonamiyek. 

Tê pêşbînîkirin ku her sale 900 heya 950 hezar 
kes, û di hinek salan de, hejmareke zêdetir bi vê 
nifûsê ve zêde be, û eva yanî eva ku rejîmê hêşta 

nekariye kar bo bêkarên niha bibîne, û dibe ku di fikra wan bêkaran de be, ku sala bê dikevin nava bazara kar de, û 
daxwaza kar ji dewletê dikin. 

Lê malperên fermî ên rejîmê û yek ji wan malpera Tesnîm bi eşkere bas ji vê kiriye ku ew yek zehmet e, û tenê 
rê vegeşîna aboriyê ye, ku bikare derfeteke baş bo karkirinê pêk bîne. Lêkolînên ku ji aliyê karnasan û 

navendên lêkolînên aborî ve hatine kirin, nîşan didin, ku hekî se- naryoyên sunetî di biyavê vegeşîna 

aborî di welat de berdewam bikin, nirxa bêkariyê wê bi awayekî ber- çav bilin bibe. 


Li ser bingeha serjimêriya navenda 
Serjimêriya îranê, nirxa bêkariyê di 


Wehabzade: %28 ji mu'itadan xwendina bilind hene 


B 


irêveberê giştî ê karûbarê ferhengî û pêşîgirtinê ê Navenda Xebata li dijî Madeyên Hişber ragehand ku zêdetir ji %28 ji mu'itadan xwediyê 
xwendina bilind in. 


Navbirî di civîna silametiya civakî di Yasûcê de ew yek ragehand û îşare bi vê jî kir, ku zêdetir ji %62 ji rmTitadên welat xwedî jin û zarok in. 


Li gora gotina navbirî jiber ku %50 ji mu'itadan xwedîkar in, lewra cihên kar jî dikeve bin bandora vê diyardeyê, û hewcehiya civakê bi jêhelbirina asta 
hişyarî û zanyariyan heye. Asta xwarê ya hişyariya civakî bûye sedema vê ku %55 ji dê û bavên mu'itadan sê-çar salan piştre aghedarî mu'itadbûna 
zarokên xwe bin. Birêveberê giştî ê karûbarê ferhengî û pêşîgirtinê ê Navenda Xebata li dijî Madeyên Hişber bi eşkere bas ji vê kiriye ku asta îtiyadê di 
nav civaka îranê de gihîştiye astekê ku binbirkirina wê mihal e, lê bona pêşîgirtina ji geşekirina vê diyardeyê, dibe hemû navend û dezgehên pêwendîdar 
pêkve kar bikin. 

Serbarê vê ku berpirsyarê pêwendîdar wekî birêveberê giştî ê karûbarê ferhengî û pêşîgirtinê yê Navenda Xebata li dijî Madeyên Hişber berdewam bas ji 
hewldan bo kuntrolkirina vê diyardeyê dikin, lê jiber ku bixwe dest di belavkirina madeyên hişber de hene, û ew yek wate mu'itadkirina hevwelatiyan û 
hebûna civakek nesax, ji pilan û stratejiya wê rejîmê ye, lewra ne tenê ew diyardeya kêm nabe, belkû roj bi rojê li gora gotina çavdêrên siyasî emê şahidê 
jêhelçûna rêjeya mu'itadan di îranê de bin. 

Îdeolojî û têkdana reng û rûyê edebiyatê 


BeŞ a 


da^vi 


Necat Espîndareyî 


Di tu qonax û serdemekê de îde- 
olojiyê giyanê tebayî û lêborînê 
nîşan nedaye. Lê hertim giyanê 
êrişber û rik û kînê di mirovan de 
livandiye. Li vir em dikarin edebi- 
yata Çînê di saya îdeolojiyê de wek 
mînak bigirin. 

Di sedsala bîstan de edebiyata Çînê 
careke din ji derb ket û tûşî felcê 
bû, çimkî siyasetê rê û cih jê re 
diyar dikir. Tiştê pê baş bûya û di 
berjewendiya wê de bûya piştgiriya 
wê dikir û ew bilind dikir. Tiştê 
ne di berjewendiya wê de jî bûya 
kelem û astengî jê re dirust dikir. 

Bizaveke seqet bi navê edebiyata 
şoreşgêr li holê hebû. Di dema sed 
salên borî de avêtina ser kultûra 
kevin a Çînê bi navê şoreşê bû 
hoyê qedexekirin û şewitandina 
gelek pirtûkan. Hejmareke zêde ya 
nûseran hatin kuştin û girtin, an 
li jêr barê giran û bêhnçikandinê 
neçarî derbiderî û koçberiyê bûn. 

Rewşeke wiha di serdema îm- 
peratoriya Çînê de bêmînak bû. 
Bêguman sansoreke seranserî li 
ser azadiya raderbirînê û azadiya 
nivîsandinê û azadiya hizirînê 
hatibû danîn. Bêguman siruşta edîb 
û nûseran jî wiha ye, eger deriyê 
axaftin û raderbirînê li wan bê 
girtin, bi neçarî koçberî welatên 
din dibin. 

Paş kuştara 1989an a Meydana Ti- 
ananmenê, piraniya edîb û nûserên 
Çînê dan ser riya diyaspora û 
xurbetê. Helbet ev jî helwesta wan 
edîb û nûseran e ku xwedî prensîb 
in û naxwazin dengê wan ê resen 
bê windakirin û fetisandin. Di wan 
salên ku “Mano Sîdonl” hikûmeta 
dîktatorî bi ser xelkê de sepandibû, 
dorpêçeke tengtir li ser çalakiyên 
nûseran danîbû, tew riya reva wan 
jî nemabû, ew jî berhema îdeolo- 
jiyê ye ku nûseran dixe qefeseke 
teng, yan wan dixe zindaneke 
bêçira, lewma bi tu hawî ne dirust 
e zingara îdeolojiyê bikeve ser 
neynikên krîstal ên edebiyatê. 

Eger em behsa nûser û rewşenbîrên 
Kurd jî bikin, çi di dema borî de û 
çi niha, em ê bibînin ku piraniya 


wan di çarçoveya îdeolojiyê de kar 
kirine yan bila em bêjin îdeolojiyê 
cihekî berfireh di tecrûbeya edebi- 
yat û rewşenbîriya kurdî de girtiye. 
Eger em têbînî bikin, ew şaîr û nûs- 
er û rewşenbîrên ku nikarin di warê 
behre û dahênanê de tecrûbeya xwe 
bipêş bixin, hewl didin hebûna 
xwe di çarçoveya îdeolojiyekê de 
îzbat bikin. Nûser û rewşenbîrên 
lawaz ku di fikir û dahênanê de 
kêm tecrûbe ne, nav û navdariya 
xwe di wê yekê de dibînin ku di 
bin sîwana îdeolojiyekê de kar 
bikin. Ji aliyekî din ve jî piraniya 
nûser û rewşenbîrên Kurd ji bona 
berjewendiyên xwe yên taybet li jêr 
hegemoniya îdeolojiyê kar dikin. 

Di piraniya qonaxên cuda cuda yên 
dîroka xebata gelê Kurd de îdeolojî 
bûye motîfeke bihêz a bizava edebî 
û rewşenbîrî ya gelê Kurd. 

Têgeha îdeolojî di civaka me û her 
civakeke din de amajeya realî- 
teyekê ye ku taktîka siyasî cihê 
zanist û marîfeyê digire û civakê 
ji hev vediqetîne û dûrî hev dike. 
Heqîqeta civakê tiştekî tenê ye, ew 
jî jiyana hevbeş an bihevrejiyan 
e. Lê kesên cuda bi dîtinên cuda li 
vê heqîqetê dinerin. Jiyana hevbeş 
hîmekî exlaqî ji hemû kirde û çala- 
kiyên mirovê re pêk tîne di civakê 
de, bi taybetî civakên ku xwedî 


pêkhateyên curbicur in. Binyata 
civakî bi wateya xwe ya herî sade 
tê wateya pêwendiyên berdewam di 
navbera pêkhateyên cuda cuda yên 
civakê de. 

Binyata civakî û bihevrejiyan û 
berjewendiyên hevbeş ew e ku 
hemû pêkhate û hêz û grûp di ko- 
monîkasyonekê de kom bike. Ango 
zemînekê saz bike ji bo jiyana 
hevbeş û pêwendiyên berdewam 
ên çînên cuda. Eger wiha nebû wê 
çaxê afatên siyasî gefê li binyata 
civakî dixwin. Mirov beşek e ji 
jîngeh û realîteya ku tê de dijî yan 
ew realîte xwedî roleke girîng e di 
perwerdekirina wî de. 

Mirovê Kurd di çarçoveyeke îde- 
olojî de perwerde bûye û hatiye 
liqalibxistin. Lewma hizirîn û 
helwest û bîr û baweriyên wî 
rengdana wê mentalîteyê ne ku 
îdeolojiyê dariştiye. Ji aliyekî din 
ve jî piraniya edîb û nûserên piştî 
serhildanê ji ber pêla cîhangeriyê û 
li jêr bandora edebiyata Rojava, cu- 
reke rewşenbîriyê berhem anîne ku 
tevlîheviyek ji rewşenbîriya Rojava 
û rewşenbîriya kurdî ye. Lewma 
berhemên wan nayên fêmkirin û 
xwîner xwe di navbera du têgehên 
biyanî û hevdij de dibîne. Niha em 
di rewşeke cihgirtî û xetimî de ne û 



îdeolojî bûye delîl û rêberê me yê 
siyasî, fikirî û civakî. Em dikarin 
bêjin ku nerîna îdeolojîk berpirsa 
sereke ya krîzên me yên siyasî, 
civakî û fikirî ye. Çimkî ji hemû 
aliyan ve binyata hişê me kontrol 
kiriye. Pêwist e em bizanin ka gelo 
rewşa siyasî yan hegemoniya îde- 
olojiyê rê li ber guherîn û geşbûna 
vê civakê digire? 


Bêguman hegemoniya îdeolojiyê 
bûye astengiyeke mezin û tu derfet 
nehîştiye ji vejandin û geşkirina 
vê civakê re. Heke na di sedsalên 
borî de ku mij û morana îdeolojiyê 
berbîna me tarî nekiribû, civaka 
me tijî kesayetiyên mezin bû wek 
şaîr û nûserên xwedî marîfe û 
jêhatî, wek Mehwî, Mewlewî, Nalî, 
Salim, Pîremêrd, Emîn Zekî Beg, 
Şerefxanê Bedlîsî, Melayê Cizîrî, 
Ehmedê Xanî û gelek kesên din. 


Şewitandinê jî, nekarî çalakiyên navenda Vejîn ragire 


P iştî vê ku roja înê 20'ê Gelawêjê, 
navenda ferhengî-hunerî ya Vejîn 
li bajarê Merîwanê, ji aliyê kesên 
nenaskirî ve hate şewitandin, ber- 
pirsyarên vê navendê, çalakiyên xwe 
domandin. 

Li gora nûçeya ku gihaye malpera 
Kurdistanmedia, di yekem dijkiryara 
navenda ferhengî-hunerî ya Vejîn, piştî 
şewitandina binkeya sereke ya vê nav- 
endê ji aliyê kesên nenas ve, berpirs û 
birêveberên vê navendê rûniştineke din 
ji zincîre civînên komîteya kelepûra vê navendê li pêşberî avahiya şewitî ya vê navendê bi rê ve birin. 

Roja 21'ê Gelawêjê birêveberên navenda ferhengî-hunerî ya Vejîn di rohnkirinekê de nûçeya şewitandina navendê 
belav kir, û di heman demê de jî, ragehand: Navenda Vejîn vî karî bi hewlelce tirsinokane û dijî kulturî dizane, û 
hemû riyeke yasyaî wê bigre pêşiya xwe, da ku bikerên vê rûdawê eşkere bike, û wan ceza bike. 

Bi xatircemî ve hewlên wisa tirsinokane ne tenê pêngavên me şil nakin, belkû bi zanîna evê ku hewlên me, kesên 
bîrteng ên pirtûksotîn tûre û nerehet kiriye, wê demê morala me bilindtir dibe. 

Navenda ferhengî-hunerî ya Vejîn navendeke ferhengî-hunerî, xeyrî dewletî, nasiyasî, û dûr ji qazancê madî ye, ku 
di havîna sala 1383'an de hatiye avakirin, û girîngîdana bi fulklur û çanda resen ya Kurdî wekî erka sereke ya vê 
navendê ye. 

Zimanê Kurdî 


Tiştonek 


Van pirsan ji hev bipirsin û bibersivînin: 

Kî çûye mêvandariya kê? 

Mazûvan çi dide mêvanên xwe? 

Çi li xweşiya mêvanan diçe? Ji bo çi? 

Mêvan ji xwediya malê çi dipirsin? 

Kî ji kê veqetiyaye û yên dixwazin hev berdin kî ne? 

Çima dixwazin hev berdin? 

Kî dixwaze di karê lênêrîna zarokan de bixebite û li karekî çawa digere? 
Mêvan çima divê zû rabin biçin? 

Careke din wê jin li mala kê bicivin? 


Nûçeyên rojane 

Hemo: Tu nûçeyên van rojan çawa dibînî, Miho? 

Miho: Bi serê te, qet baş nabînim. Hema serûbinê wan tev derew e. 

Hemo: Hikûmet dîsa har bûye. Kî tê ber diavêje hundir. Wê rojê pismamê min li 
têlê da, got: bi xwedê li korîdoran jî rê nemaye ku em rakevin. Êdî em bi nobetê 
radikevin. Nivşek radikeve yê din li ser lingan dimîne. Pişt re ew radikevin û yên 
raketî li ser lingan dimînin. Serê çar kesan doşekek dikeve. Êdî hesap ji cem te. 
Miho: Ev hîn lê lê yê, lo lo wê bi pey de were. Ma mêrik wilo dihewe. Carekê serî jê 
re berdan. Êdî heta negihêje dawî, ew ranaweste. 

Hemo: Dibêje wê here referandûmê ku zagona bingehîn biguhere û xwe jî bike 
serok. 

Miho: Ma niha çi jehre. Ji xwe serok e. Navê wî li ser e dibêje serokê komarê. Ma 
hîn çi dixwaze. 

Hemo: Dixwaze tenê serok be qey! Yanî bê komar momar. 

Miho: Ma ji xwe komar momar nehiştiye bavo. Ji muxtaran bigir heta gen- 
eralan tev di bin destê wî de ne. Kê dixwaze tîne cem xwe, kê dixwaze dişîne 
hepsê, kê dixwaze bi xayintiyê sûcdar dike û ji kar diavêje. Ma wê hîn çi bike? 
Hemo: Tişta niha dike ne zagonî ye, dixwaze jê re zagonekê çêbike û fermî 
bike. 

Miho: De vê carê jî wê li ser rûnê û heta mirinê jî wekî mirîşka kurk bikeve ji ser 
ranabe. Ma ne miletê wî pez e, ne sûcê wî ye. 

Hemo: Ji xwe dibêje, ez şivanê vî gelî me. 

Miho: Erê, gel dixe şûna pez jî kes dengê xwe nake. Ji bo wê mêrik çi dilê wî dix- 
waze, wilo dike. 

Hemo: De xwedê ya bi xêr bike. 

Miho: Bike, bike, lê bi ya min û te nake. 

Peyvên tu wateya wan nizanî li jêrê binivîse: 




- Xirarekê gûza du du danêy êk 

dimînit. Sê sê danêy du 

dimînin. Çar çar danêy sê dimînin. 

Pênc pênc danêy çar 

dimînin, Şêş şeş danêy pênc dimînin. 

Heft heft danêy şeş 

dimînin. Heşt heşt danêy heft 

dimînin. Neh neh danêy 

heşt dimînin. Deh deh danêy neh 

dimînin. Erê xirarî çend 

gûz tê da ne? Bersiv: (* 2519 gûz) 


- Nesaxekî sêvek dixwest. Li baxekî 

sêv difiroştin, lê di 

heft dergiha ra bac/gomrik werdigir- 

tin. Li her dergihekî 

nîva sêva bac distendin, divê çend 

sêva ji baxvanî bikrin 

heta sêvekê bigehînine nesaxî ? Ber- 

siv: (* 128 sêv) 


- Sê bira sê celebên pezî hebûn. 

Hineka êk berx, hineka du 

berx û hineka sê berx li ber bûn. Wan 

pezên xwe li xwe 

parve kirin, her êkî deh pez û bîst 

berx gihanê bi mercekî 

çi berx ji diya xwe neqe. Erê wan 

çend pezê êk berxî, du 

berxî û sê berxî hebûn ? 

Bersiv: (* 3x (3 pezê êk berxî, 4 pezê 
du berxî, 3 pezê sê berxî) 


Têdîtin: Amadekar destkariya 
devoka metelokan nekiriye 

Xwendevanên hêja! 
Hûn dikarin bersiva 
tiştonekan bi riya E-Maila 
Apri2003@gmal.com ji 
~ - me re bişînin 

